Difenhydramiini

Difenhydramiini on 1. sukupolven antihistamiini. Sitä on käytetty kahtena eri suolana: "difenhydramiinikloridina" ("Benadryl" Yhdysvalloissa, "Difedryl", "Medidryl" ja "Auto-tabletit" Suomessa) sekä "difenhydramiiniteoklaattina" ("Amosyt", "Dramamine"). 
Lääke kehiteltiin ja otettiin käyttöön 1940-luvulla Yhdysvalloissa. Difenhydramiinia on pidetty tehokkaana lääkkeenä allergisiin reaktioihin sekä matkapahoinvointiin eli meritautiin.
Koska difenhydramiini on sedatoiva eli voimakkaasti väsyttävä, on sitä voitu käyttää myös päihdyttäviin tarkoituksiin. 
Monissa se maissa reseptivapaa itsehoitolääke, Yhdysvalloissa sitä myydään suosittuna unilääkeenä ZzzQuil, jota voi ostaa vaikka paikallisesta Walmartista. Siellä sitä pidetään turvallisena ja vähäisen väärinkäyttöpotentiaalin omaavana. Myös Suomessa se oli 1960−1970-luvuilla saatavana käsikauppalääkkeenä. 
Suomessa ja joissain muissa Euroopan maissa kuten Saksassa ja Ruotsissa se kuten monet muutkin 1. sukupolven antihistamiinit poistettu markkinoilta 2000-luvulle tultaessa ja Fimeamäärittää sen erikoislupalääkkeeksi. Syynä on pitkälti vanhojen antihistamiinien väsyttävyys ja muut haitat suhteessa uudempiin antihistamiineihin. 
Vaikutusmekanismi.
Difenhydramiini on vaikutusmekanismiltaan histamiini H1 -reseptorin antagonisti eli antihistamiini sekä kompetitiivinen muskariinireseptoria salpaava antikolinergi. Antihistamiinivaikutuksensa vuoksi se lievittää histamiinin epätoivottuja vaikutuksia hermostossa; esimerkiksi keuhkoputkien supistuminen kumoutuu. Oksentelua ehkäisevää mekanismia ei tarkkaan tunneta, mutta antikolinerginen vaikutus on todennäköisesti sen taustalla. Muita antihistamiineja voimakkaampi väsyttävyys johtuu antikolinergisestä vaikutuksesta. Difenhydramiini imeytyy nopeasti ja vaikutus alkaa tunnin sisällä annoksen ottamisesta.
Lääketieteellinen käyttö.
Yhdysvalloissa difehydramiini on käsikauppalääke. Siellä suositellaan mm. heinänuhaan, nokkosihottumaan, allergiseen konjuviitiin ja flussaan käytettäessä 25-50 mg/päivä. Maksimiannokseksi määritellään usein 300-400 mg/päivä. Difehydramin käyttö on kytketty dementiaan sairastumisen alttiutta kun käyttäjä on yli 50 vuotta ja sitä ei suositella glaukoomaa, astmaa tai COPD:ia sairastaville koska se voi nostaa silmänverenpainetta, voi aiheuttaa astmaoireinden pahenemiseen ja pahentaa keuhkoauhtamataudin oireita.
Yhdistelmävalmisteet.
Etodroksitsiinin sekä hydroksitsiinin ohella difenhydramiinia yhdistettiin ainesosana joihinkin unilääkkeisiin. Amosyt Coffein -pahoinvointilääke sisälsi myös kofeiinia vähentämään difenhydramiinin aiheuttamaa uneliaisuutta sekä väsymystä.
Useat sedatiivit saattoivat sisältää difenhydramiinia, Pharmaca Fennica 1976:n tietojen pohjalta esitettynä. Näissä niin kutsutuissa yhdistelmävalmisteissa, saattoi toinen vaikuttava lääkeaine olla joko metakvaloni ("Isonox", "Sovanox", "Mandrax") taikka barbituraatti, kuten esimerkiksi pentobarbitaali ("Sedanil").
Difenhydramiinia on joissakin yskänlääkkeissä, kuten Suomessa reseptivalmiste Codesan Compissa (katso kuva). Tällöin sen hoitovaikutus ei kuitenkaan ilmeisesti perustunut suoraan H1-reseptorien salpaukseen.
Lääkkeen muu käyttö Suomessa reseptilääkkeenä.
Difenhydramiinilla ("Medidryl", jota valmisti Medica-yhtiö Suomessa) voitiin antikolinerginä hoitaa Parkinsonin taudista johtuvaa treemoria eli niin kutsuttua lepovapinaa. Lääkkeen terapeuttinen annostelualue oli tuolloin 75−200 milligrammaa vuorokaudessa. Lähdeteos varoitti myöskin, lääkkeen sivuvaikutuksena tulevasta uneliaisuudesta, sekä mahdollisesta heikentävästä vaikutuksesta liikenteessä ja mekaanisten laitteiden käyttökykyyn nähden. Lääkkeen annostusta saatettiin suurentaa alkuannostuksesta, paremman siedettävyyden aikaansaamista varten.
Lääkkeen saatavuus Suomessa käsikauppalääkkeenä.
Ruotsalainen Helsingborgissa sijainnut lääketehdas Leo-Fennica valmisti difenhydramiiniteoklaattia myytäväksi apteekeissa niin kutsuttuna käsikauppalääkkeenä. Sitä myytiin nimillä "Amosyt" sekä "Amosyt-Koffein". Aikuisille tarkoitetut tabletit olivat vahvuudeltaan 100 mg, lapsille tarkoitettu mite-valmiste oli 25 mg. Lääkkeestä tuotettiin myös suppoa käytettäväksi silloin, kun oksentelu estäisi lääkkeen oton suun kautta. Suppolääkkeen vahvuus oli 100 mg vaikuttavaa ainetta. Apuaineena käytettiin kaakaorasvaa.
Päihdekäyttö.
1970-luvulla "Amo" eli "Amot" olivat varsin suosittuja päihdeaineena. Pahoinvointilääkkeenä eli antiemeettinä difenhydramiinilla oli vaikutuskykyä, estää myös liiallisesta alkoholin nauttimisesta aiheutuvaa pahoinvointia. Amosyt Koffein sisälsi 50 mg kofeiinia/tabletti. Runsas kofeiini-pitoisten lääkeainetablettien nauttiminen saattoi johtaa psyykkiseen kiihtymystilaan, jossa antihistamiinin tuomaan päihtymykseen liittyi levottomuutta. Jengitermi tälle oli: "”Amot paukkuvat”". Difenhydramiinin yliannosteltu liikakäyttö saattoi jo itsessäänkin aiheuttaa äkillistä kiihtyneisyyttä. Yhdistelmälääkkeen sisältämä kofeiini saattoi tilaa lisätä. Aineen väärinkäytön potentiaali oli hyvin merkittävää.
Difenhydramiinin ja muiden antikolienergisten lääkkeiden väärinkäyttö korkeilla annoksilla pitkiä aikoja on tutkimuksissa kytketty dementian lisääntyneeseen riskiin.
Sivuvaikutukset.
Väsytyksen ohella joskus harvinaiset verimuutokset: agranulosytoosi eli jyvässolukato ja hemolyyttinen anemia ja suun limakalvojen kuivuminen. Haitalliset yhteisvaikutukset yhdessä muiden sedatiivien kanssa saattavat voimistua. Samanaikaisesti otetun alkoholin keskushermostoa lamaava vaikutus voimistuu, mistä voi kehittyä vaarallinen tila. Kodin Lääkeoppaan mukaan saattoi ilmetä myös vatsavaivoja sekä lähelle näkemisen vaikeutumista, eli lääke vaikuttaisi tuolloin haitallisesti silmän akkommodaatiokykyyn.&lt;ref name="Alibi 6/94"&gt;Alibi 6/94&lt;/ref&gt; Lääke on voinut aiheuttaa etenkin lapsille sydänperäisiä äkkikuolemia.